Μιχάλης Μυγιάκης

Ο Μιχάλης Μυγιάκης (Γρα-Λυγιά, 15 Ιανουαρίου 1943 - Ηράκλειο, 23 Ιανουαρίου 2018) ήταν Έλληνας φιλόλογος και πολιτικός. Ήταν από τους πιο καταρτισμένους φιλολόγους της εποχής του. Έφυγε από τη ζωή πρώην δήμαρχος της Ιεράπετρας, Νέα Κρήτη, ηλεκτρονική έκδοση, 23 Ιανουαρίου 2018. Διατέλεσε δήμαρχος Ιεράπετρας και ο μοναδικός που κατάφερε να εκλεγεί για τρεις συνεχόμενες θητείες, υπηρετώντας από το 1979 ως το 1990.Η Ιεράπετρα αποχαιρέτησε τον τέως δήμαρχο Μιχ. Μυγιάκη, Νέα Κρήτη, ηλεκτρονική έκδοση, 24 Ιανουαρίου 2018. Ως δήμαρχος ανέπτυξε πολυσχιδές έργο, με την οικοδόμηση σχολείων, διάνοιξη οδών, την οικοδόμηση εργατικών κατοικιών και δίνοντας έμφαση στον πολιτιστικό τομέα, με σημαντικότερο έργο την καθιέρωση του θεσμού των Κυρβείων (1983), τα οποία συνεχίζονται ως σήμερα. 

 Βιογραφία 
 Καταγωγή και σπουδές 
Γεννήθηκε στη Γρα-Λυγιά της Ιεράπετρας στις 15 Ιανουαρίου 1943, γιος του Νικολάου και της Ευγενίας.Μιχάλης Μυγιάκης ~ «Το παν είναι η ρότα σου, κόντρα στην κοινωνία ετούτη.», ierapetra-simple.gr, 21 Μαρτίου 2016, ανάκτηση 25 Ιανουαρίου 2018. Ο Μιχάλης δεν γνώρισε τον πατέρα του, καθώς το 1944 σκοτώθηκε από νάρκη και τον μεγάλωσαν η μητέρα του και η γιαγιά του. Η ζωή και το έργο του Μυγιάκη από τον φίλο και συνεργάτη του Νίκο Χαραλαμπάκη, radiolasithi.gr, 24-1-2018. Τέλειωσε το Γυμνάσιο στην Ιεράπετρα και εν συνεχεία σπούδασε με υποτροφία στη Φιλολογική Σχολή του Πανεπιστημίου Αθηνών. Επίσης, δίδαξε επί τέσσερα έτη στο ελεύθερο ανοιχτό πανεπιστήμιο. Έφυγε ο Μιχάλης Μυγιάκης, hxonews.gr, 23 Ιανουαρίου 2018. Εργάστηκε ως καθηγητής στο Γυμνάσιο της Πόμπιας Καινουργίου του Ηρακλείου και μετά στο Γυμνάσιο της Ιεράπετρας ως το 1972, οπότε εξαναγκάστηκε σε παραίτηση από τη χούντα. Αργότερα έφτιαξε το παλιό ξενοδοχείο "Λυγιά" απέναντι από το παλαιό δημαρχείο.

 Δημαρχιακή θητεία 
Για πρώτη φορά εξελέγη δήμαρχος του τότε δήμου (σημερινή Κοινότητα) Ιεράπετρας στις εκλογές του 1978 με ποσοστό 50,2% από τον πρώτο γύρο και επανεκλέχθηκε ξανά από τον πρώτο γύρο το 1982 με ποσοστό 60,3% και το 1986 στον δεύτερο γύρο με ποσοστό 57%.Αποτελέσματα Δημοτικών Εκλογών Δήμου Ιεραπέτρας, Ελληνική Εταιρεία Τοπικής Ανάπτυξης και Αυτοδιοίκησης, ανάκτηση 26 Ιανουαρίου 2018.
Τον Νοέμβριο του 1979, κατά την έναρξη της θητείας του ως δημάρχου, το όνομά του συνδέθηκε με τις δυναμικές αγροτικές κινητοποιήσεις και την αστυνομική επίθεση εναντίον διαδηλωτών αγροτών κοντά στη Γέφυρα Φρουζή μεταξύ Γουρνιών και Καλού Χωρίου Μιραμπέλλου.
Κατά τις δημαρχιακές θητείες του σχεδιάστηκαν, οργανώθηκαν και εκτελέστηκαν πολλά έργα, όπως το νέο σχέδιο της πόλεως, η ανάδειξη και πλακόστρωση της παλιάς πόλεως της Κάτω Μεράς (γνωστής και ως "γειτονιάς των ψαράδων"), η ίδρυση σχολείων και βιβλιοθήκης με πέντε χιλιάδες τόμους, η ίδρυση του ΚΑΠΗ, το Πολύκεντρο, η Μουσική και Χορευτική Σχολή, το Ελεύθερο Ανοικτό Πανεπιστήμιο και οι εργατικές κατοικίες.  Έδινε ιδιαίτερη βαρύτητα στα προβλήματα των ανθρώπων που κατοικούσαν σε φτωχογειτονιές και στη βελτίωση της ποιότητας ζωής τους.  Επίσης, συντηρήθηκε και επισκευάστηκε το παλιό Δημαρχείο, όπου στεγάστηκε η Αρχαιολογική Συλλογή, αναπαλαιώθηκε το Μεχτέπι και ολοκληρώθηκε η κατασκευή του δημοτικού τουριστικού περιπτέρου.εφ. Η Φωνή της Ιεράπετρας, Ο απολογισμός του Δήμου για το 1984, φύλλο 11-7-1985, σελ. 1. Στον τομέα της ύδρευσης, το 1984 αντικαταστάθηκε και επεκτάθηκε τμήμα του δικτύου ύδρευσης και έγινε η ανόρυξη δύο γεωτρήσεων στην περιοχή του Σταυρού, ενώ ολοκληρώθηκε ο δρόμος Ιεράπετρας-Μακρυλιάς, κατασκευάστηκε συγκρότημα Μέσης Εκπαιδεύσεως, συντηρήθηκε ο Νότιος οδικός άξονας και εφαρμόστηκαν με επιτυχία προγράμματα αθλητισμού για τη γυναίκα και το παιδί.

Λίγους μήνες πριν ολοκληρωθεί η τρίτη θητεία του, παραιτήθηκε από δήμαρχος (η παραίτησή του έγινε δεκτή από τον Νομάρχη Εμμανουήλ Παπαχατζάκη στις 5 Ιουλίου 1990)Έγινε δεκτή η παραίτηση του Μ. Μυγιάκη, εφ. Ανατολή, 13 Ιουλίου 1990. και υπηρεσιακός δήμαρχος ανέλαβε ο Βασίλειος Μήλας.Πέθανε ο πρώην Δήμαρχος Ιεράπετρας Μιχάλης Μυγιάκης, Ράδιο Λασίθι, 23 Ιανουαρίου 2018.

 Διακρίσεις 
Ο Μιχάλης Μυγιάκης θεωρήθηκε υπόδειγμα δημάρχου για περιφερειακή πόλη και δύο φορές βραβεύτηκε ως "Πρόσωπο της Χρονιάς" από την εφημερίδα Τα Νέα.Η πόλη βραβεύτηκε επί θητείας του για την καθαριότητά της.

 Τελευταία χρόνια 
Ως το τέλος της ζωής του αρθρογραφούσε στον τοπικό Τύπο ("Ιεράπετρα 21ος Αιών"), ενώ παρουσίασε και ραδιοφωνικές εκπομπές με θέμα τη λογοτεχνία. Ψήφισμα του Δημοτικού Συμβουλίου για το θάνατο του Μιχ. Μυγιάκη, anatolh.com, 24 Ιανουαρίου 2018. Απεβίωσε στο Βενιζέλειο Νοσοκομείο του Ηρακλείου, όπου νοσηλευόταν, στις 23 Ιανουαρίου 2018, και κηδεύτηκε την επομένη από τον Μητροπολιτικό Ναό του Αγίου Γεωργίου στην Ιεράπετρα, ενώ ετάφη στη Γρα Λυγιά.

 Παραπομπές 

Κατηγορία:Δήμαρχοι Ιεράπετρας